text: Bilførarar í Suðuroy mugu vísa varsemi leygardagin
text: #000001
text: Føroya sunnasta hálvmarathon verður á skránni leygardagin.
text: #000002
text: Leygardagin er Suðuroyggin karmur um hálvmarathon, tá Føroya sunnasta hálvmarathon verður hildið.
text: #000003
text: Hetta er annað árið, at 1/2marathon verður gjøgnumført í Suðuroynni, og tá ið teir 350 luttakararnir fara at ganga og renna av SALT og suður til Vágshøll, kemur hetta at ávirka ferðsluna í oynni, siga fyriskipararnir
text: #000004
text: Tað verður runnið og gingið í vegjaðaranum ímóti ferðsluni, men tá ið komið verður inn í Vág verður runnið eftir gongubreytini.
text: #000005
text: Gongufólkini fara av SALT klokkan 10 og rennarar fara klokkan 11 soleiðis at tey um somu tíð koma mál, og hetta viðførir at Hovstunnilin verður stongdur frá klokkan 10 til klokkan 12, ella so skjótt seinasti luttakarin er komin úr tunnlinum.
text: #000006
text: - Rørslufelagið Hvistan, løgreglan og Landsverk hava í felag samskift um trygdina, og umframt at tunnilin verður stongdur, so koma umboð fyri bjargingarlið í Suðuroynni eisini at fylgja við gongufólkunum og rennaranum, eins og at løgreglan kemur at fylgja við, og skeltir frá Landsverk koma at vísa bilførarunum hvussu farast skal fram leygardagin, meðan tiltakið verður, siga fyriskipararnir.
text: #000007
text: Bresta saman um finalupláss í annaðkvøld
text: #000011
text: U15-genturnar skúgvaðu alla mótstøðu av vegnum
text: #000012